Hajónapló, csillagidő 44429.6.
A Kardassziai határ mentén végzünk mérési munkálatokat.
A Föderáció és Kardasszia egy éve írt alá békeszerződést hosszú ellenségeskedés után.
Kapitány, közeledünk a 21503-as szektor határához.
Mr. Worf, egy Kardassziai járőrhajó fog hívni minket nemsokára.
Az egyezmény ellenére még mindig őrzik a határvonalat.
Amikor utoljára itt jártam, a Stargazer-rel...
menekültem térhajtással egy Kardassziai hajó elől.
Menekült, kapitány?
Maga? Ezt nehéz elhinni. - Higgye csak el!
Azért küldtek, hogy fegyverszünetet ajánljak.
Leengedtem a pajzsot jó szándékom jeleként.
Nem tettem rájuk jó benyomást.
Kilőtték az impulzushajtóművet és a fegyverzetet.
Alig tudtam eliszkolni.
A Kardassziaiak nem ismerik a becsületet. Nem bízom bennük.
Most már a szövetségeseink, Mr. Worf. Muszáj bíznunk bennük.
Ki kell érdemelniük. A bizalom nem ajándék.
Remélem, hamarosan jelentkeznek.
Nem jó dolog sokáig várakozni a Kardassziai...
határon anélkül, hogy ismernénk a szándékaikat.
Mi ez?
Barnamoszat bimbó, plankton kenyér és tengeri bogyók.
Drágám, én nem vagyok hal.
Nagyon egészséges. Gyerekkoromban mindig ezt reggeliztem.
Hogy? Nem volt pirítós, rántotta vagy füstölt sonka?
Reggelire?
Keiko, elgondolkoztam.
Megmutattad ezt a sok szép csodás ételt, amit szeretsz.
Most rajtam a sor.
Nem erről szól a házasság? Megosztozni mindenen?
Milyen ételre gondolsz?
Sült krumpli, borjúcomb, ökörfark káposztával.
Nehéznek tűnnek. - Ízleni fog, garantálom.
Még emlékszem az illatokra, mikor anyám főzött.
Főzött?
Soha nem hitt a replikátorban. Szerinte az igazi étel sokkal ízletesebb.
Igazi húsból főzött? Megfogta és felvágta?
Persze, mint egy mesterszakács. Nagyon jól főzött.
Persze, én a replikátort fogom használni.
Ma különleges vacsorát készítek neked. Biztos ízleni fog.
Rendben. Talán én is készítek valami különlegességet ma estére.
Valami baj van.
Vörös riadó! Teljes harckészültség!
A Kardassziai hajó ismét tüzelni készül, uram.
Energiát az elülső pajzsba!
Hívja őket, Mr. Worf! - Mi a fenét művel? Kárjelentést!
A burkolat egy része megsérült, mielőtt felvontuk a pajzsot.
Nincs sebesült. A szerkezeti integritás stabil.
Gépház a hídnak! A jobboldali energiakötések kimentek.
Delta kitérő manőver! Fézereket, Mr. Worf!
A Delta manővert megkezdtük. - Célozza a pajzsot és a hajtóművet.
Igen, uram. Kész!
Tűz!
Telitalálat, uram. A hátsó pajzsgenerátoruk megsérült.
Folytassák a tüzelést!
Többszörös találat, uram. Az elülső pajzsuk teljesen megszűnt.
A Kardassziai hajó abbahagyta a támadást.
Lássuk, most válaszolnak-e a hívásunkra, Mr. Worf!
Csatorna nyitva.
Itt Jean-Luc Picard kapitány az Enterprise nevű.
Föderációs csillaghajóról.
A nevem Gul Macet, a Trager nevű Kardassziai járőrhajó kapitánya.
Miért támadott meg minket? - Érdekes kérdés, kapitány.
Háborúban megtámadjuk az ellenséget.
A népeink békeszerződést kötöttek.
Lehet, hogy erről a tényről nem tudott az a Föderációs hajó,
amely tegnapelőtt megsemmisítette a kutatóállomásunkat a Cuellar rendszerben.
Föderációs hajó?
Megtámadott egy védtelen kutatóállomást.
Épp, hogy volt idejük segélyhívást küldeni, mielőtt elporladtak az űrben.
Gul Macet, a Föderáció és a Kardassziaiak sokáig küzdöttek a békéért.
Ne adjuk fel ilyen könnyen!
Nem! Ezt a békét nem mi rúgtuk fel, kapitány.
Engedje meg, hogy beszéljek a feletteseimmel, hogy megtudjam, mi folyik itt.
Adjon egy órát!
Az alternatíva az, hogy tovább lövöldözünk egymásra.
Ám ön ekkor hátrányos helyzetbe kerül.
Rendben!
Egy óra.
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
Kapitány, igazat beszéltek.
A Phoenix csillaghajó volt az, Benjamin Maxwell parancsnoksága alatt.
Ben Maxwell?
Ő a Csillagflotta egyik legjobb kapitánya.
Nyilván provokálták.
Sajnos, nem tudjuk. Azóta rejtőzködik.
Nem válaszol a hívásunkra.
Még Kardassziai űrben van?
Az elpusztított állomás a 21505-ös szektorban volt.
Nem messze maguktól. Ön fogja megkeresni őt.
Beleegyeznek a Kardassziaiak?
Garantálják a szabad átkelését a határon.
A bizalom jeleként a hajójára fog menni egy kisebb megfigyelőcsoport.
Jean-Luc, ugye nem kell mondanom,
a Föderáció jelenlegi helyzetében nem bír ki egy hosszabb konfliktust.
Fenn kell tartania a békét.
Bármi áron.
Végeztem.
Három Kardassziai fog átszállni a hajóra.
A kapitány, Gul Macet és két segédje.
Legyenek minél nyitottabbak velük!
Együtt kell megtalálnunk a Phoenix csillaghajót.
Kapitány, szeretnék biztonsági osztagot rendelni melléjük.
A vendégeink, Mr. Worf. Ne kezeljük őket fogolyként.
Egyetértek Mr. Worf-al. Korlátoznunk kell őket.
Nem hagyhatjuk, hogy szabadon mászkáljanak a hajón.
Legalább azt engedje meg,
hogy őröket állítsak a hajó fontosabb részeihez.
Rendben! Tartsák őket szemmel.
De az emberei kezeljék őket vendégként.
Igen, uram. - Tanácsadó, ön figyelje a legénységet!
Elképzelhető, hogy egyeseket zavarhat a Kardassziaiak jelenléte a hajón.
Nem akarok incidenseket. - Igen, kapitány.
Mr. Data, a legénységből szolgált már valaki korábban Benjamin Maxwell kapitánnyal?
Keresés.
Mr. O'Brien beosztottja volt a Rutledge-on, uram.
Tényleg! Egyes, fogadják a vendégeinket a hármas transzporterben...
és szóljanak a Főnöknek, hogy beszélni akarok vele.
Igenis.
Üdvözlöm önöket az Enterprise-on!
William Riker első tiszt vagyok. A Tanácsadó, Deanna Troi.
Én Gul Macet vagyok.
A segédeim, Glinn Daro, Glinn Telle.
A transzporter főnökünk, Mr. O'Brien.
Mehetünk?
Hajónapló, kiegészítés.
Beléptünk a Kardassziai űrbe és elkezdtük megkeresni a Phoenix-et.
Már átkutattunk egy tíz fényév átmérőjű területet.
Naponta egy szektort tudunk átvizsgálni.
Most pásztázzuk a 21505-ös szektort. Eddig nincs nyoma a Phoenix-nek.
Sőt, abban sem biztosak, hogy a hajójuk egyáltalán a 21505-ös szektorban van.
Egész pontosan fogalmunk sincs, hogy hol van.
Ezért kezdtük a keresést az utolsó ismert koordinátáknál.
Picard kapitány, remélem, legalább ön megérti a fenntartásainkat.
El akarja hitetni velünk, hogy a rendelkezésére...
álló összes eszközzel keresi a hajójukat?
A fenntartásait megértem, Gul Macet.
Éppen ezért engedélyeztem, hogy részt vegyenek a kutatás minden lépésében.
Jelen van a megbeszéléseken.
Úgy hallja a jelentéseket, ahogy én. Nem hallgatunk el maguk előtt semmit sem.
Rendben.
A transzporter főnökünk, Mr. O'Brian Benjamin Maxwell kapitánnyal szolgált.
Úgy véltem, segíthet nekünk a kutatásban.
Mr. O'Brien, ha jól tudom, Maxwell kapitány elvesztette a családját...
az egyik bázis lerohanásakor.
Inkább szabotázs volt, uram. A Setlik III-on történt.
Egy Kardassziai egység alattomosan a bázisra támadt.
Csaknem száz civilt megöltek.
Nyilván a bosszúvágy hajtja.
Nem így értettem. - Maxwell így akarja megtorolni a veszteségét.
Maxwell kapitány sosem... - Uraim!
Kérem, ne bocsátkozzunk feltételezésekbe.
Beszéljünk kizárólag a tényekről!
Mr. O'Brien... - Worf Picard kapitánynak!
Hallgatom, Mr. Worf. - Az érzékelők bemérték a Phoenix-et.
Gul Macet, kérem, jöjjön velem a hídra!
Hatos szint!
Tízes szint!
A kapitánya lenyűgöző ember.
Szerintem is.
Mr. O'Brien, a mi transzportereink még aktív átmeneti mintatárolókkal működnek.
Szívesen beszélgetnék az önök technológiájáról.
Engedélyt kell kérnem La Forge parancsnok-helyettestől.
Értem.
De addig is, meglátogatjuk a Csillagbárjukat.
Velünk tart?
Ha parancsot kapok, hogy beszélgessek magával a transzporterről, megteszem.
Ha Picard kapitány parancsot ad, hogy mondjak el...
mindent Ben Maxwell-ről, megteszem.
De, hogy kivel töltöm a szabadidőmet, az az én dolgom.
Kapitány, a Phoenix a 21505-ös szektorban van.
Zászlós, adja meg az irányt! Hatos fokozat.
Mr. Worf, küldjön szubtér üzenetet! Nemsokára megérkezünk.
Igen, kapitány.
Kapitány, egy javaslat. - Igen?
Több hajónk a 21505-ös szektorban tartózkodik.
Ha ön megadná a pontos koordinátákat és a hajó kódolt transzponder frekvenciáját...
sokkal hamarabb elfoghatnánk Maxwellt, mint maguk.
Elhiszem, kapitány.
Azonban a jelen körülmények között szívesebben venném fel én a kapcsolatot.
Gondolom, ön is ezt tenné a helyemben.
Kapitány, kevés az időnk.
Maxwell veszélyes és pusztító erejű fegyverzettel rendelkezik.
Ha valóban bosszút akar állni a népemen,
fel kell tartóztatnunk, mielőtt újabb kárt okozhat.
Kapitány, eddig egyetlen incidens történt.
Ha tudok vele beszélni, talán megoldhatjuk diplomatikusan.
De ha valamelyik hajójuk támadást indít,
nem biztos, hogy a helyzet urai tudnak maradni.
Tehát nem bocsátja rendelkezésünkre a hajó pontos helyzetét?
Nem, nem teszem.
Parancsolj! Krumplipüré.
A királyok eledele.
Mit énekelsz? - Tessék? Csak egy régi dalt.
Mindig ezt énekeltük a Rutledge-on.
Évek óta nem is gondoltam rá. - Miről szól?
A szokásos. Háború, dicsőség.
Dalnok földjén a harcos bárd...
a világért el nem árult.
Egy kard véd attól, ki néked árt...
egy hű lant zeng sorsáról.
Maxwell kapitány szerette ezt a dalt.
Biztos róla meg a Kardassziaiakról jutott eszembe.
Tudod, ma reggel a megbeszélésen...
egyértelmű volt, hogy sokan még mindig nem kedvelik a Kardassziaiakat.
Az ilyesmire számítani lehet. - Tényleg?
Persze. Hosszú volt a háború, ennek megvan az ára.
Mik ezek a barna izék?
Kapribogyó.
De a háborúnak vége.
Miért vannak még mindig bennünk a régi érzések?
Te is harcoltál ellenük, ugye?
Hát, volt egy pár összecsapás Maxwell idejében.
Neked mi a véleményed róluk?
Nekem? Semmi bajom. A háborúnak vége.
A Phoenix üldözi őket. - Milyen hajó?
Kardassziai teherhajónak tűnik. - Ezt honnan tudja?
Képesek vagyunk megállapítani.
Ismerik a transzponder kódjainkat.
Most az a fontos, hogy az egyik hajójuk veszélyben lehet.
Mr. Worf, válaszoltak az üzenetünkre? - Nem, kapitány.
Küldjön ismétlődő, sürgős üzenetet minden szubtér csatornán!
Azonnal hagyjon fel az üldözéssel! - Igen, uram.
Amint látja, mindent megteszünk, hogy elérjük a Phoenixet.
Igen és azt is látom, hogy nem érnek el semmit.
Meg tudja mutatni, hol vannak még hajóink?
Mr. Data!
Látja? Van a közelben egy csatahajónk, ami időben elfoghatja a Phoenixet.
Persze, ha ön megadja a transzponder frekvenciát.
Vagy tétlenül fogja nézni, amint megsemmisíti a hajónkat, kapitány?
Mr. Worf, érkezett válasz az üzenetünkre?
Nem, kapitány.
Rendben.
Mr. Worf,
adja meg a Phoenix kódját a Kardassziai hajónak.
Uram, azzal ki tudják kapcsolni a pajzsát!
A Phoenix teljesen védtelen lesz!
Nem hagyhatom, hogy Maxwell megtámadja azt a teherhajót.
Mr. Worf, rajta!
Igen, kapitány.
Uram, a Kardassziai hajó közelít a Phoenixhez.
Mr. Data, vetítse ki a lőtávolságokat!
A csatahajó 300.000 kilométerre van a Phoenixtől.
Tüzet nyitott.
A Phoenixet találat érte.
A Phoenix kitérő manővert hajt végre.
Az ellenséges hajó lőtávolságán kívül helyezkedett el.
A Phoenix élesítette a fézereit és a fotontorpedóit.
A Phoenix fotontorpedókat lőtt ki.
Megsemmisítette a hajónkat.
Milyen a teherhajó fegyverzete?
Nagyon gyenge.
Nem tud legyőzni egy Nebula-osztályú csillaghajót.
Uram, a Phoenix tüzet nyitott a...
A csatahajó legénysége 600 főből állt. A teherhajón ötvenen voltak.
Mr. Data, mennyi idő alatt érjük el a Phoenixet?
A jelenlegi négyes fokozattal 16 óra 44 perc múlva.
Zászlós, kilences fokozat!
Kapitány? - Főnök. Beszélni akarok önnel.
Ha tudok, segítek, kapitány.
Ben Maxwell biztos kiváló ember.
Párját ritkítja. Nagyon szerencsés vagyok, uram.
Szolgálhattam a Flotta két legjobb kapitányát.
Ön ismeri Maxwellt. Mi történhetett?
Nem ok nélkül csinálta.
Azok a Kardassziaiak mesterkednek valamiben.
Amikor a családja meghalt, hogyan viselte?
Szerintem, nagyon jól.
Tudom, hogy lelkileg megtörte. De ez érthető.
Nem látszott rajta.
Nem maradt ki szolgálatból. Mindig mosolygott, viccelt.
Értem.
Nem állna bosszút senkin, bármit mond is az a Kardassziai.
Ők készülnek valamire, uram.
Őket kellene kivizsgálni, nem Maxwell kapitányt.
Nem szereti a Kardassziaiakat, ugye? - Semmi bajom velük.
Viszont ismerem őket.
Megtanultam résen lenni, amikor ellenük harcoltam.
Ben Maxwell az imént több, mint 600 Kardassziait küldött a halálba.
Nem tudom, mit mondjak rá, uram. De biztos, hogy jó oka volt.
Szerintem, ha valaki nagyon sokáig hordozza a dühét, hozzászokik.
Kényelmessé válik, mint ahogy a bőrbakancs is betörik.
És végül,
annyira hozzászokik, hogy nem is emlékszik, milyen volt előtte.
Köszönöm, Főnök.
Kanar!
Odaülhetek?
Kér még egyet?
És még egy sört!
Kanar. Sosem tudtam megszeretni.
Időbe telik megszokni.
Azt akartam mondani, hogy bocsánatot kérek.
Nem akartam magára förmedni a turbóliftben.
Azt hiszem... - A söre, Mr. O'Brien.
Mindenki nehéz helyzetben van.
Higgye el, én is szeretnék visszatérni a hajómra.
Azt meghiszem. Erre nem is gondoltam.
Ott voltam a Setlik III-on Maxwell kapitánnyal a mészárlás utáni reggelen.
Későn értünk oda.
Majdnem mindenki meghalt.
Szörnyű melléfogás volt.
Úgy tudtuk, hogy a bázison katonai erők gyülekeznek és komoly csapásra készülnek.
Akik életben maradtak, azok a telep peremén tömörültek.
Minket küldtek ki oda erősítésként.
A Kardassziaiak ránk támadtak. Az utcákon nyomultak, mindenkit megöltek.
Én nőkkel és gyerekekkel voltam, mikor két Kardassziai katona ránk rontott.
Az egyiket meglőttem, a másik rám ugrott.
Verekedtünk.
Az egyik nő fézert dobott nekem és tüzeltem.
A fézert maximumra állították.
És a férfi egyszerűen szétégett. Ott a szemem előtt.
Soha életemben nem gyilkoltam.
Gyerekkoromban alig mertem lecsapni egy legyet.
Nem magát gyűlölöm, Kardassziai.
Azt gyűlölöm, aki lettem maguk miatt.
Tiltakozom a bánásmód ellen, Klingon!
Hadnagy?
A harmincötös szinten egy terminálnál találtuk meg.
A fegyverrendszerünkről akart információt lehívni.
Hazugság, Gul Macet! A terminál interfészét tanulmányoztam.
Hatékonyabb, mint a miénk. Nem tudtam, milyen fájlt nyitottak meg.
Hogy jutott eszedbe hozzányúlni a komputerükhöz?
De Gul Macet, én nem akartam. Nem történt semmi baj.
Menj a kabinodba!
Ott maradsz, amíg vissza nem térünk a hajónkra.
Ahogy óhajtja, uram.
Mr. Worf, kísérje el! - Örömmel, kapitány.
Kapitány, beszélhetnénk négyszemközt?
Magáé a híd, Egyes.
Sajnálom, hogy így viselkedett a segédem, kapitány.
Szavamat adom, hogy megfenyítjük, amint hazatérünk.
Fegyelmezze meg őt a belátása szerint. Én lezártnak tekintem az ügyet.
Azt hiszem, én nem lennék ilyen nagylelkű az ön helyében, kapitány.
Köszönöm.
Ha valóban tartós békét akarunk, Gul Macet...
nem engedhetjük, hogy egyetlen férfi meghiúsítsa a terveinket.
Vannak olyanok, akik vágynak a háborúra, akiknek szükségük van rá.
Én nem tartozom ezek közé, kapitány.
És kezdek ráébredni, hogy maga sem.
Most már tudjuk, hogy hányadán állunk.
A tartós béke itt kezdődik velünk, kapitány.
Híd a kapitánynak! - Itt Picard.
Megtaláltuk a Phoenix-et, uram. 22 perc múlva utolérjük.
Hajónapló, csillagidő 44431.7.
Beszéltem Maxwell kapitánnyal. Beleegyezett, hogy átszáll az Enterprise-ra.
Üdvözlöm a fedélzeten, uram! Riker parancsnok vagyok, az első tiszt.
Hallottam magáról, parancsnok. Szép munkát végzett a Borggal.
Mindnyájan tartozunk magának. - Köszönöm, uram.
O'Brien? Miles O'Brien?
Üdv, kapitány! Örülök, hogy újra látom. - Mi van magával?
Nem tudtam, hogy az Enterprise-on szolgál.
Ő volt a taktikai tisztem a Rutledge-en. A legjobb.
Köszönöm, uram.
O'Brien szinte azonnal képes felmérni egy adott helyzetet,
és minden eshetőségre talál megoldást.
Csodálatos! - Valójában mindent öntől tanultam, uram.
És az ékesszólását honnan szerezte?
Ideje meglátogatnom a kapitányt, parancsnok.
Sok mindent meg kell beszélnünk. - Igen, uram.
Jean-Luc Picard kapitány. Benjamin Maxwell kapitány.
Köszönöm, parancsnok.
Kapitány. - Örvendek, kapitány.
Kérem, foglaljon helyet!
Nyilván azt hiszi, hogy megőrültem.
Gondoltam rá.
Picard, be kell vallanom, örültem, amikor...
meghallottam, hogy a Flotta magát küldte utánam.
Valakit, aki tudja, mi van idekint.
Nem tudok semmiről idekint, ami feljogosítaná arra, amit tett.
Akkor ezt hallgassa meg!
A Kardassziaiak ismét fegyverkeznek.
Azaz úgynevezett kutatóállomás katonai ellátó hely.
Honnan tudja ezt? - Megvannak a forrásaim.
Kicsoda? Hol a dokumentáció?
Tudom, mire készülnek!
Kiszagoltam.
Az égvilágon semmi kutatnivaló nincs a Cuellar rendszerben.
Viszont kiváló a pozíciója egy katonai bázishoz.
Három Föderációs szektort is elérhetnek onnan.
Ide-oda röpködnek a szállítóhajóik és senkinek...
nem hiszem el, hogy mérőeszközökkel vannak tele.
Amikor szembekerült ezzel a helyzettel, miért nem értesítette a Csillagflottát?
Vártam volna hat hónapot, amíg a bürokraták jelentéseket olvasgatnak és okoskodnak?
Azoknak fogalmuk sincs, hogy mi folyik itt.
De maga tudja, Picard. Ön tudja, mi az, ha lőnek az emberre.
Senki nem lőtt magára. - Életek forogtak kockán.
Milyen életek? - Azonnal cselekednünk kellett!
Miért?
Dohos itt a levegő.
Mint egy bürokrata irodájában.
Meggyilkolt csaknem 700 Kardassziait és majdnem háborút robbantott ki.
Megakadályoztam a háborút.
Legalábbis elodáztam egy jó ideig.
A békeszerződés csel volt.
Időre volt szükségük, hogy összeszedhessék magukat.
Ezért maga úgy döntött, hogy megszünteti az egyezményt.
Hívjuk kezdeményezésnek. Megtettem, amit kellett.
Mit kellett tennie? Kiért?
Mi az oka annak, hogy egy kiváló szolgálati múlttal és karrierrel rendelkező férfi...
félredobja az eszméket, amelyekben hisz és amelyekért harcolt egész életében?
Én úgy látom, hogy azért, mert megölték a feleségét és a gyerekeit.
Ez nem igaz. Nem igaz. - Bosszút akar állni.
Milyen ostoba maga, Picard!
A történelem is ezt mondja majd: "Milyen ostoba volt!"
Legyen hát bírám a történelem.
Ha kiderül, mire készülnek a Kardassziaiak, igazolódnak a tetteim.
Nem számít, hogy mit tettek és mit fognak tenni.
Nem számít?
Jöjjön velem! Keressünk egy szállítóhajót!
Meglátjuk, mennyire nem számít.
Nem vadászunk tovább Kardassziai hajókra.
Visszatér a hajójára,
és elindul a 211-es bázis felé.
A Phoenix és az Enterprise együtt tér vissza a Föderációs űrbe.
Ez a Csillagflotta parancsa.
Legalább megőrizheti méltóságát és kapitányi rangját a visszaút alatt.
A másik lehetőség, hogy fogdába záratom és...
szégyenszemre visszavontatom a hajóját a bázisig.
Visszatérek a hajómra. - Megértette a parancsot?
Igen, kapitány.
Mr. Worf, jöjjön az irodámba! A vendégünk távozik.
Igen, uram.
Hajónapló, kiegészítés.
A Phoenix-szel kötelékben repülünk a 211-es bázis felé.
Mr. Data, mikor fogjuk átlépni a határt?
A jelenlegi sebességgel 3 óra 20 perc múlva, uram.
Mr. Worf, küldjön üzenetet Haden admirálisnak!
Tájékoztassa az érkezésünkről! - Igen, uram.
Kapitány, a Phoenix irányt változtat.
Mit művel már megint?
Zászlós, kövesse a Phoenix-et!
Mr. Worf, kérem, hívja Maxwell kapitányt!
Nincs válasz, kapitány. - Data, mi az új útiránya?
A Phoenix egy Kardassziai hajó felé tart, 0.12 fényévnyire tőlünk.
Meg fogja támadni a hajónkat úgy, mint korábban.
Folytassa a hívást, Mr. Worf! Sürgősségi csatornán.
Miféle hajó lehet? - Szerintem egy szállítóhajó.
A Kelrabi rendszer kutatóbázisa felé tart.
A Phoenix még mindig nem válaszol, uram. - Zászlós, nyolcas fokozat! Érje utol!
Kapitány, a Phoenix kilences fokozatra gyorsított.
Nem érjük utol, mielőtt befogja a Kardassziai hajót.
Zászlós, kilences fokozat! - Igen, uram.
Mr. Worf, a fézereket! Hívja tovább!
Igen, uram.
Mr. O'Brien Maxwell taktikai tisztje volt.
Hívja ide!
Uram, a Phoenix impulzusmeghajtásra váltott.
Elérték a Kardassziai hajót. - Impulzusmeghajtásra!
Látótávolságon belül vannak. - Képernyőre!
Élesítve van a Phoenix fegyverrendszere?
Negatív, uram. A fézerek nem aktívak.
És a Kardassziaiak?
Nem tudom megállapítani, hogy bekapcsolták-e a másik hajó védelmi rendszerét.
Nagyenergiájú szubtérmező veszi körül.
Mr. O'Brien!
Korábbi felettese sajnos abba a helyzetbe kényszerít, hogy tüzet nyissak a hajójára.
Kérem, mondja el, mit tud róla!
Hogyan gondolkodik? Milyen tettekre képes?
Igen, uram. - Uram, Maxwell kapitány hív minket.
Képernyőre!
Tessék, Picard! Bizonyíték kell? Most megkapja.
Maxwell kapitány, ön megtagadta a Flotta parancsát.
Szálljon át a hajóra! Meglátja, hogy végig igazat beszéltem.
Senki nem fog átszállni a Kardassziai hajóra.
Maga viszont átsugároz az Enterprise-ra.
Picard, ha nem száll át arra a hajóra, megsemmisítem.
Én pedig minden tőlem telhetőt meg fogok tenni,
hogy ebben megakadályozzam, kapitány.
Uram, ha Maxwell kapitány kutyaszorítóban érzi magát, támadni fog.
Kapitány, a Phoenix energiát ad a pajzsára.
A fézereket és a torpedókat is élesítette.
Vörös riadó! Igaza van, Mr. O'Brien.
Fézereket, torpedókat élesíteni! - Fézerek élesítve.
Fotontorpedók betöltve.
Uram, hadd sugározzak át!
Megpróbálok beszélni vele. Sokáig szolgáltunk együtt.
És sok mindenen átestünk. Talán meg tudom győzni.
Talán hallgat rám.
Felvonta a pajzsát. Nem fog tudni átsugározni.
A Phoenix nagyenergiájú érzékelőket használ.
5.5 percenként van egy 1/50-ed másodperc hosszúságú rés a pajzson.
Higgyék el, át tudok menni! - Csinálja!
Most ne!
Nincs fegyverem. -, hogy az ördögbe került ide?
Arra gondoltam, ha beszélgetünk, talán kitalálunk valamit.
Csak egyetlen megoldás van.
Beszéljen Picard-al! Vegye rá, hogy szálljon át a hajóra!
Nem fogja megtenni, uram.
Inkább rálő egy Föderációs hajóra, hogy megvédje az ellenséget?
Hihetetlen! - Higgye el!
Meg fogja tenni.
Mi lett ezzel a háborúval?
Uram, már nincs többé háború.
Vége van.
Téved.
A Kardassziaiak a háborúért élnek.
Mindenki ezt hiszi az ellenségéről.
Biztos ők is ezt gondolják rólunk. - Mi mások vagyunk.
Mi nem kezdünk háborút!
Mi nem rohanunk le civilizált kutatóállomásokat!
És mi nem mészárolunk le nőket és gyerekeket!
Gyerekeket...
akik soha nem nőhetnek fel!
Maga is ott volt a Setliken.
Látta, hogy mit csináltak. - Igen, uram.
Hogy hívták azt a srácot, aki mindig magán lógott?
Will Kayden.
Stompie. - Stompie!
Szó nélkül tűrte, amikor lőttek ránk.
Igen, uram.
Ugye ő is meghalt a Setliken?
Igen, uram.
Mit is énekelt mindig?
Az a dal, amit úgy szerettem.
A dalnok beállt a seregbe...
a halál sorsával harcolt.
Az apja kardját elkötötte...
lantját hátára vetette.
Dalnok földjén a harcos bárd...
a világért el nem árult.
Egy kard véd attól, ki néked árt...
egy hű lant zeng sorsáról.
Ebből nincs kiút, ugye, Főnök?
Nincs, uram.
Hajónapló, kiegészítés.
Maxwell kapitány átadta hajóját az első tisztjének...
és áttranszportált az Enterprise-ra.
Az út hátralévő részére a kabinjába zárattam.
Köszönöm, Főnök.
Csak azt szeretném mondani, jó ember volt.
Tudom, hogy szörnyű dolgot csinált.
De büszke vagyok rá, hogy ismertem.
Köszönöm, Főnök. Szép munka volt. Elmehet.
A hűsége elismerésre méltó, akkor is, ha hiábavaló.
A hűséget, melyet ön oly könnyen elvet, nagyon kevesen érdemlik ki, Gul Macet.
Van mit tanulniuk rólunk.
Benjamin Maxwell kiérdemelte a beosztottjai hűségét.
És a háború után...
kétszer is kitüntették a bátorságáért és a hősiességéért.
És ha nem találja a helyét a világban a béke időszakában,
bizony szánhatjuk, de nem fogjuk megvetni.
Tisztelem a véleményét, kapitány.
Én viszont örülök, hogy ott van, ahová való. A rács mögött.
Még valamit, Gul Macet.
Maxwellnek igaza volt.
Ugye azokon a hajókon nem tudományos berendezések voltak?
Egy kutatóállomás kőhajításnyira három Föderációs szektortól?
Nagyenergiájú zavaróhatású szubtérmezőkbe burkolt szállítóhajók?
Ha úgy véli, hogy a teherhajó fegyvereket szállított, kapitány,
miért nem vizsgálta át, ahogy Maxwell javasolta?
Meg kell védenem a békét.
Őszintén hiszem, hogy népeinknek mindenképpen ez áll érdekében.
Ha átvizsgáltam volna a hajót,
bizony nem beszélgethetnénk el mi ketten ilyen kellemesen,
és a hajók mindkét oldalon háborúra készülnének.
Kapitány, biztosíthatom, hogy...
Azt üzenem a feletteseinek, Gul Macet...
mostantól figyeljük önöket.